[image: image1.png]ROMANIA




PARLAMENTUL ROMÂNIEI
Camera  Deputaţilor

Comisia pentru industrii si servicii

Plx. 376/2014                                                                                                           Nr.4c-3/263/2014

                                                                                                                                        17.09.2014                                                        
AVIZ

asupra propunerii legislative pentru modificarea art.6 din Legea nr. 597/2001 privind unele măsuri de protecţie şi autorizare a construcţiilor din zona de coastă a Mării Negre
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată spre dezbatere şi avizare, cu propunerea legislativă  pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, transmisă cu adresa nr. Pl x.376 din 2 septembrie 2014 şi înregistrată la comisie cu nr.4c-3/263 din  3 septembrie 2014.


Avizul comisiei urmează să fie trimis Comisiei pentru administraţie publică, amenajarea teritoriului şi echilibru ecologic, care este sesizată în fond.


Senatul în calitate de primă Cameră sesizată, a respins  această iniţiativă legislativă  în şedinţa din 24  iunie 2014.

Propunerea legislativă are ca obiect modificarea art.6 din Legea 597/2001 privind unele măsuri de protecţie şi autorizare a construcţiilor în zona de coastă a Mării Negre, cu  modificările şi completările ulterioare.

În principal, modificarea constă în stabilirea, de către emitentul autorizaţiei de construire, a faptului dacă lucrările aflate în derulare sau cele de intervenţie urgentă se încadrează în excepţia prevăzută de text şi anume, de la interdicţia executării de lucrări în perioada 15 mai – 15 septembrie în staţiunile turistice de pe litoral şi în zona plajelor cu destinaţie turistică.

Consiliul Legislativ, a avizat favorabil propunerea legislativă, cu unele observaţii şi propuneri, aviz transmis cu adresa nr. 435 din 18 aprilie  2014.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut propunerea legislativă menţionată mai sus în şedinţa din data de  17.09.2014.                                                                                             

În urma dezbaterilor, membrii comisiei au hotărât, cu majoritate de voturi, să avizeze negativ iniţiativa lagislativă.

În raport de obiectul şi conţinutul său, proiectul de lege face parte din categoria legilor ordinare. 

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.
PREŞEDINTE,

Iulian Iancu
Consilier parlamentar,

Viorica Petraşcu
PAGE  
1

